Wie moet die blaam dra? | Maroela Media
Die spelers se onvermoë om die akkurate lugskoppe van die Engeland te hanteer, en ook hulle verdediging, is deur Coetzee as redes vir die neerlaag uitgewys,
Ná die Barbarianswedstryd, wat die Bokke 'n week gelede op die nippertjie gered het deur 31-elk gelykop te speel met die laat drie van Rohan Janse van Rensburg, het Coetzee gesê die verdediging en die omdraaibesit van die Springbokke was die probleem.
Absoluut korrek. Maar daar is twee vrae daaroor: wie moet die foute uitstryk? Tog sekerlik die afrigter?
En as dit nie gedoen kan word nie omdat die spelers dit nie verstaan of implementeer nie, is die volgende vraag: wie het die spelers gekies?
Die blaam is dus weer na die spelers verskuif. Dié keer het hy darem sy ondeurdagte stelling 'dat daar nie beter spelers is as wat gekies is nie' effens ter syde laat lê. Spelers moet geleer word hoe belangrik individuele foute is en die verantwoordelikheid daarvoor neem – en as ander spelers gekies moet word om die span te versterk, sal dit gedoen word, het hy na die Twickenham-wedstryd gesê.
Hoekom nou eers, nadat die span al tien toetse lank sukkel? wil-wil 'n mens vra.
♦ Die voormalige Springboksenter en -losskakel Hennie le Roux, het verlede week in 'n artikel die stelling gemaak dat die spelers nie vertroue in Coetzee as afrigter het nie.
Dalk is Stransky reg. Na tien toetse en die Baabaas-wedstryd moes daar darem seker al 'n verdedigingspatroon posgevat het, of hoe? En moenie die feit as verskoning gebruik dat JP Ferreira vir die toets die derde verdedigingsafrigter in ses maande geword het nie. Hy is nie 'n towenaar nie en kan nie 'n krok binne twee weke in 'n sportmotor verander nie.
♦ Daar moet darem al so 'n tikkie tegniek oorgedra wees oor hoe om die bal by die afbreekpunte te behou. Die ander spanne, en nie net die grotes nie, kry dit dan reg – en ook Rohan Janse van Rensburg, wat om een of ander stiksienige rede nie speelkans kry nie, en 'n absolute voorbeeld is van hoe om die bal beskikbaar te stel na hy getêkkel is.
♦ Na Saterdag se wedstryd het Coetzee die spelers ook blameer vir swak verdediging en dat hulle te stadig op die verdediging opkom. Hulle was glo 'te passief'.
Ja, hy's reg. Terugblik is 'n wonderlike ding.
Maar wáárom hierdie foute? Is Pieter-Steph du Toit sommerso op flank ingesit sonder dat daar 'n patroon was van wie waar om die skrums en losskrums verantwoordelikheid moes neem vir welke aanvallers?
Elke span het 'n posisionering- en 'n kommunikasie-stelsel. Behalwe die Bokke, wil dit mos lyk.
Het Coetzee, as die spelers dan so stadig op die verdediging opgekom het, nie rustyd of selfs deur die loop van die wedstryd, 'n boodskap aan hulle daaroor oorgedra nie? En as hulle dit dan nie geïmplementeer het nie, waarom nie?
♦ Daar is nog talle vrae. Een van hulle is of Saru passief gaan bly en maar net eenvoudig toesien hoe die vlagdraer van die nasionale sport verder die afgrond intuimel. Want met Coetzee in beheer, is dit waarheen SA rugby op pad is.
Tien toetse gespeel, vier gewen …
Kies die hele Lions agter lynd wat in die groep is met Lambie op heelagter en zulango op die ander vleuel
Is dit nou nie eronies nie die enigste driee wat geďruk was oud cheethas ek wil nou nie rasisties klink nie net my keel skoonmaak nag ou grote
Coetzee kry top spelers met uitsonderings van die ou fosiele en onbevoegdes, Dan skryf hy vir hulle voor hoe om te speel. Goeie spelers word voorgeskryf deur n persoon met baie beperke kennis moontlik GEEN kennis nie
Alistair is nie 'n afrigter nie.Dit was al duidelik toe hy die Stormers se superrugby onderhande gehad het.Hy ry die soustrein en gaan hom bly ry vir die volgende 4 jaar. Ons moet gewoond raak aan verloor – ver verloor!
Voorstel aan die jong bekwame spelers wie deur Coetzee beledig word; gaan speel in buiteland, daar word julle gerespekteer. In elk geval het Coetzee die Springbok eer tot niet gemaak